hu en hu hu hu hu hu hu hu hu hu hu hu fr fr en hu hu en hu hu hu hu en hu hu de hu hu hu hu hu hu hu hu hu hu hu hu hu hu es hu hu hu hu hu en en en hu hu hu hu hu hu hu hu hu hu hu hu hu hu hu hu hu pt en pt hu pt en pt en pt hu pt hu pt hu pt hu hu en en hu en
Független és semleges – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 3 minutes
Ez a cikk a NavigátorVilág novemberi számában jelent meg.
Az Arrow Logisztikai Kft . egy 3 éves – fiatal, de stabil – budapesti vállalat, amely Kaszás Dóra személyében valójában mégiscsak több mint 30 éves tapasztalattal kínál fuvarozási és szállítmányozási megoldásokat a világ minden tájára, az összes közlekedési mód felhasználásával. Tanácsadói és szállítmányozási tevékenységeket egyaránt végez. „Elkötelezett vagyok a sikerre és az új lehetőségek kiépítésére, mind az állami, mind a kereskedelmi szektorban, hiszen a globális üzletek minden eddiginél jobban függenek a logisztikai és ellátási láncon belüli megoldásoktól, hogy lépést tudjanak tartani a folyamatosan növekvő világgazdasággal” – hirdeti az Arrow
– Mi hívta életre az Arrow Logisztikai Kft .-t?
– A közel 30 év alatt, amit a szállítmányozás különböző területein töltöttem, volt alkalmam a közúti, vasúti, tengeri és légi üzletágakat, valamint komplex logisztikai szolgáltatásokat ügyintézőként és vezetőként is megismerni itthon és külföldön egyaránt. A cégalapításon korábban nem gondolkoztam, de szerettem volna olyan munkahelyet találni, ahol olyan feladatokkal foglalkozhatom, amelyek igazán érdekelnek. Így a legkézenfekvőbb megoldást választottam 2015 őszén: megalapítottam a saját cégemet.
– Tekintsük át akkor ezt az alapul szolgáló pályafutást!
– A véletlen terelt a szállítmányozás irányába, bár tudom, hogy véletlenek nincsenek. Még nem is tudtam, hogy létezik speditőrszakma, de érdekelt a földrajz, a kommunikáció, a nyelvek és a problémamegoldás. Sajnos, amikor a pályát elkezdtem, nem volt lehetőségem a továbbtanulásra, így be kellett érnem egy OKJ-s szállítmányozási tanfolyammal, de 1985-ben, az első munkahelyemen, a NIKEX külkereskedelmi cégnél értékelték a nyelvtudásomat és a kapcsolatteremtési képességeimet, így olyan lehetőségeket kaptam, amelyek megalapozták a szakmai jövőmet is. Még ma is hálás vagyok akkori főnökömnek, Kiss Miklósnak, hogy az általa biztosított feladatok révén megismerhettem és megszerethettem ezt a szakmát. Később Svájcban és Amerikában vettem részt különféle továbbképzéseken, és 40 évesen végül sikeresen felvételt nyertem a Budapest Gazdasági Főiskolára is, ahol végre folytathattam tanulmányaimat.
– Milyen lehetőségekre gondol?
– Számos fuvarszervezési, lebonyolítási és szervezetfelépítési feladatot láttam el. A kilencvenes években aztán óriási vasúti forgalmak bonyolódtak Záhonyon keresztül, amelynek szovjet vasúti szakaszát csak egyetlen cég, a svájci érdekeltségű Transrail tudta lebonyolítani. Így alakult ki a svájci kapcsolat, amelynek köszönhetően 1991– 1998 között Svájcban dolgozhattam egy nagy nemzetközi szállítmányozási cégnél, ahol a fókusz ebben az időben a kelet-európai országokra, valamint a Szovjetunió felbomlása után a tagköztársaságok vasúti és kombinált szállítási lehetőségeire irányult. Ebben a környezetben megismertem a munkafolyamatok minden fázisát, ennek ellenére nagy kihívást jelentett, amikor felkértek a DUSPED Nemzetközi Fuvarozási és Szállítmányozási Kft . ügyvezetői pozíciójára. Ez további olyan tapasztalatokkal vértezett fel, amelyek segítették a munkámat, és lehetővé tették, hogy ugyancsak ügyvezetői feladattal bízzanak meg először a DSV Air&Sea, majd később a Militzer und Münich (M&M) tulajdonosai.
– Visszaérkezve a jelenbe mi a cége főtevékenysége?
– A kíváncsiság és a lehetőségek felkutatása és ezek átadása vezetett ahhoz, hogy a modern üzleti szállítmányozásként meghatározott tevékenységet helyezzem előtérbe. Számomra ez egy olyan összetett szolgáltatást jelent, ami lefedi a megbízók teljes szállítmányozási és logisztikai igényeit, nem kis részben beleértve az adott társaság egyedi igényeire és lehetőségeire szabott szállítmányozási és logisztikai tanácsadást. Az eddigi tapasztalataimra és kapcsolataimra támaszkodva igyekszem a megbízóimnak a legkedvezőbb szállítási lehetőségeket felvázolni, illetve új kapcsolatokat kialakítani az ő további ügyleteik lebonyolításához. Erre főleg a kisebb cégek esetében van igény, ahol a „kutatómunkára” nem marad idő. Ezenfelül a nemzetközi kapcsolatok kialakítása terén a nyelvi ismeretek hiánya sajnos még mindig korlátokat jelent, ebben is sokat tudok segíteni.
– Mennyire kapcsolódik ez a háttérmunka a tényleges fuvarszervezéshez?
– Úgy is mondhatnám: kéz a kézben járnak, egymás nélkül nem életképesek, hiszen az együttműködés lehetőségének felkutatása és a kapcsolattartás egyformán elengedhetetlen része ennek a szakmának. Személy szerint fuvarszervezéssel már nem igazán foglalkozom, helyette az előkészítésre koncentrálok, azt követően leadom a tényleges fuvarbonyolítást. Mivel független és semleges cégként működöm, így az együttműködő alvállalkozói kör is igen széleskörű. Dolgozom közvetlenül fuvarozócégekkel, hajóstársaságokkal, vasúti operátorokkal és speditőrökkel is. Természetszerűleg sok esetben dolgozom a volt munkáltatóimmal is, megbízóként és megbízottként egyaránt.
– Mi a hozadéka annak, hogy immár a Wascosa tehervagon-bérbeadó cég (ld. keretben. A szerk.) képviseletét is ellátja?
– Örömmel vettem a svájci Wascosa megkeresését a képviselet ellátására. Tehervagon-bérbeadással ugyan még nem foglalkoztam, de remélem, hogy az értékesítés területén szerzett tapasztalataimat tudom majd kamatoztatni. Ez jó lehetőséget biztosít arra, hogy a Wascosa által elvárt teendőim mellett naprakész, átfogó képem legyen a vasúti fuvarozás helyzetéről, igényeiről és lehetőségeiről. A jövő évi cél az ISO minősítés megszerzése és olyan projektekben való közreműködés, ahol segítségére tudok lenni a már meglévő megbízói körnek.
Az 1964-ben alapított, svájci (luzerni) székhelyű Wascosa néhány évvel ezelőtt sikeresen újrapozícionálta magát az európai piacvezető tehervagon-szolgáltatójaként. A korábbi Nacco szerelvények közelmúltban lezárult akvizíciójának eredményeképpen jelenleg Európa 4. legnagyobb vasúti bérbeadója 14 ezer teherkocsival, amelyek a kontinens legfiatalabb flottáját alkotják. A mindössze 13 éves átlagéletkorú vagonok között egyaránt megtalálhatóak a lapos, a nyitott, a fedett és az önürítős kocsik is. Üzleti területei a bérbeadáson kívül kiterjednek az új gyártási projektek, az ECM flottamenedzsment és a tehervagon-rendszerek tevékenységeire.
Tags Arrow Logisztikai Kft. interjú Kaszás Dóra Wascosa
Previous articleTorma Imre emlékére
Next article„Már nem a nagy hal eszi meg a kisebbet”
70 éves dr. Csiba József, a vasútgépészet doyenje
Autókat járatva, raktárat megtöltve
Saját eszközökkel a kapacitáshiány ellen
Egyre versenyképesebb az intermodális fuvarozás
„Egy irányba evezünk a hajóban”
Uniós projektek: Brüsszel étlapjából választhatunk
Szorgos hangyák a logisztikai piacon
30. MLBKT Kongresszus - NavigátorVilág kedvezménnyel!
Körforgásos gazdaság: Az Ermewa élen jár a zöld jövő felé…
Magyar-román regionális logisztikai együttműködési konferencia
Interjú Vásárhelyi Árpáddal a magyar gabonaexport korlátozásáról
Ha Ön ember, hagyja üresen ezt a mezőt:
© Copyright 2022. All rights reserved.